32002R0507
L 079/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 507/2002 НА КОМИСИЯТА
от 21 март 2002 година
за изменение на Регламент (EО) № 2331/97 относно установяване на специални условия за предоставяне на възстановяване при износ по отношение на някои продукти от свинско месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EИО) № 2759/92 на Съвета от 29 октомври 1975 г. относно общата организация на пазара на свинско месо (1), последното изменен с Регламент (EО) № 1365/2000 (2), и по-специално член 13, параграф 12 и член 22 от него,
като има предвид, че:
(1)
Регламент (EО) № 2331/97 на Комисията (3), последно изменен с Регламент (EО) № 2882/2000 (4), определя критериите за качество за предоставяне на възстановявания при износ по отношение на някои продукти от свинско месо.
(2)
В Регламент (EИО) № 3846/87 на Комисията от 17 декември 1987 относно въвеждане на номенклатура на селскостопанските продукти, подлежащи на възстановявания при износ (5), последното изменен с Регламент (EО) № 488/2002 (6), са изброени продуктите от свинско месо, за които могат да се предоставят възстановявания при износ.
(3)
Кодовете на продуктите, изброени в приложение I към Регламент (EО) № 2331/97, е необходимо да бъдат приведени в съответствие с последните изменения, внесени в Регламент (EИО) № 3846/87, и е необходимо също да се определят критериите за качество за продуктите, обхванати от кодове по КН 1602 41 10, 1602 42 10 и 1602 49 19.
(4)
Управителният комитет по свинското месо не е представил становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Вписванията, отнасящи се до кодове по КН 1602 41 10, 1602 42 10 и 1602 49 19 в приложение I към Регламент (EО) № 2331/97, се заменят с вписванията, които фигурират в приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага за износните лицензии, за които са подадени заявления, считано от 8 април 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 март 2002 година.